Haakonsvern kirke

Haakonsvern kirke er et militært kapell konstruert i en kvadratisk form, fra 1968 på Haakonsvern i Bergen kommune. Byggverket er i mur og har 250 plasser. Utenfra ser kirken ut som baugen på et fartøy. Den er kunstnerisk utsmykket av Terje Grøstad, som har stått for glassmosaikk, døpefont og alterutsmykningen, som er et kors av laminert tre som henger ned fra taket. Orgelet er fra Vestfold orgelbyggeri og har elleve stemmer. Kirkeklokken er en skipsklokke fra skipet «Königsberg», som ble skadet på vei til Bergen i 1940 og senket ved kai. Kilder Alf Henry Rasmussen (1993). «Haakonsvern kirke». Våre kirker. Norsk kirkeleksikon. Kirkenær: Vanebo forlag. s. 723. ISBN 82-75-27022-7.